b'\n_START_ARTICLE_\nTravelbug\n_START_PARAGRAPH_\nEn travelbug er en ting, der findes i en geocache. I mods\xc3\xa6tning til almindelige bytteobjekter i geocaches er en travelbug forsynet med et metalskilt med et unikt ID-nummer. Ved hj\xc3\xa6lp af dette nummer kan man logge, hvordan travelbuggen flytter sig fra cache til cache. En travelbug kan have en mission som for eksempel at bes\xc3\xb8ge samtlige svenske domkirker. Et s\xc3\xa5dant bes\xc3\xb8g bliver dokumenteret ved, at finderen fotograferer travelbuggen p\xc3\xa5 de steder, der skal bes\xc3\xb8ges. Andre travelbugs rejser rundt uden m\xc3\xa5l, men har for eksempel til opgave at blive fotograferet sammen med andre GPS-modtagere.'